Slovakiya prezidenti lavozimini ilk bor ayol kishi egallaydigan bo‘ldi

Advokat Zuzana Chaputova Slovakiyada 30 mart kuni o‘tgan prezident saylovlarining 2-bosqichida g‘alaba qozonib, yangi prezident etib saylandi. Unga saylovchilarning 58,38 foizi ovoz bergan, uning raqibi – Yevrokomissiya rahbari o‘rinbosari Marosh Shefchovich esa 41,62 foiz ovoz to‘plagan.   
E'tiborlisi, Chaputova Slovakiyaning birinchi ayol prezidenti bo‘ladi.
Shefchovich saylov uchastkalarining 60 foizidan olingan ovozlar hisob-kitob qilingandan so‘ng o‘z mag‘lubiyatini tan olgan va Chaputovaga tabrik sifatida guldasta jo‘natgan. 
Chaputova brifingda siyosiy qarashlari, dini va millatidan qat'iy nazar barcha slovakiyaliklarning prezidenti bo‘lishga va'da bergan.  
Saylovlarning yakuniy rasmiy natijalari 31 mart kuni tush vaqtida e'lon qilinadi. 
Chaputova o‘z lavozimlarini bajarishga amaldagi prezident Andrey Kiskaning vakolati yakunlangandan keyin, ya'ni 15 iyundan kirisha oladi.